Public procurement notice: Contract Award Notice
Published: 2025-10-21
Buyer: MÁV Személyszállítási Zártkörűen Működő Részvénytársaság
Country: HU
Region: HU110
Contract type: Supplies
Procedure: Open procedure
CPV classification: 34121000: Buses
Estimated value: 22903288800 HUF
Award criteria: cost

Technical requirements: Jelen közbeszerzés (keretmegállapodás) keretében - legfeljebb 869 darab új, forgalomba korábban még nem helyezett, azonos gyártmányú és kialakítású, kéttengelyes, alacsony belépésű, helyközi, szóló, (M3/II. járműosztályú) diesel autóbusz, valamint - legfeljebb 87 darab új diagnosztikai eszköz kerül beszerzésre.
Ajánlatkérő az áru értékeléskor figyelembe vett költségét életciklusköltség-számítási módszer alkalmazásával határozza meg (Kbt. 78. § (1) bek.) Kbt. 78. § (1): Szűkített élettartamköltség - Tartalmazza az autóbuszok vételárát, a 10 évre vetített kalkulált motorikus üzemanyagköltséget (SORT jegyzőkönyvvel alátámasztott motorikus üzemanyag fogyasztás költségét - l/100 Km/autóbusz - 10 évre vetítve, éves futásteljesítmény alapján jelenértékre számolva), illetve a diagnosztikai eszközök költségét is. Ajánlatkérő az értékelési szempont esetében a Közbeszerzési Dokumentumok részeként kiadott, Ajánlattevő által kitöltött Szűkített élettartam költség táblázat (Excel) „A. Szűkített élettartam költség” lapfülén szereplő „Az autóbuszok 10 éves szűkített élettartamköltsége (nettó Ft)” (D4 cella) szerinti értéket értékeli. Ez az érték, az ajánlatok összehasonlíthatóságát szolgáló képzett érték. Ajánlatkérő az értékelési szempont (Az autóbuszok 10 éves szűkített élettartamköltsége) tekintetében: Ajánlatkérő a benyújtott ajánlatok sorrendjét a legalacsonyabb költség értékelésének módszerével állapítja meg. A legalacsonyabb szűkített élettartamköltséget tartalmazó ajánlatot tekinti a számára legkedvezőbbnek és a többi ajánlatot a legalacsonyabbhoz viszonyítottan növekvő sorrendbe állítja.
Az autóbuszok 10 éves szűkített élettartamköltsége (nettó Ft)
Ajánlatkérő a Keretmegállapodás időtartama alatt legfeljebb az alábbi darabszámok felső határáig jogosult (Kbt. 105. § (1) bekezdés a) pont szerinti közvetlen megrendelésre. Jelen keretmegállapodás keretében legfeljebb: - legfeljebb 869 darab új, forgalomba korábban még nem helyezett, azonos gyártmányú és kialakítású, kéttengelyes, alacsony belépésű, helyközi, szóló, (M3/II. járműosztályú) diesel autóbusz, valamint - legfeljebb 87 darab, új diagnosztikai eszköz kerül beszerzésre (keretmennyiség). Nyertes Ajánlattevő feladata a diagnosztikai eszköz esetében a kapcsolódó szoftverkövetés és a helpdesk biztosítása. Ajánlatkérő a megkötésre kerülő keretmegállapodás alapján 269 darab autóbuszra vállal lehívási kötelezettséget. Az egyidőben teljesítendő szolgáltatások várható nagyságrendje ennek megfelelően a fent megadott mennyiségi adatok. A Keretmegállapodás megkötését követően Ajánlatkérő a Keretmegállapodás időtartama alatt felmerülő beszerzési igényeit közvetlen megrendelés útján kívánja kielégíteni. Ajánlatkérő a keretmegállapodás megkötésével nem vállal kötelezettséget sem a műszaki leírásban foglalt feladatok megrendelésére, sem a meghatározott keretmennyiség kimerítésére, megrendelési/lehívási kötelezettséget kizárólag az eljárás második részének eredményeként leadott közvetlen megrendelések keletkeztetnek. A keretmegállapodás megkötésére irányuló eljárás második szakaszában, azaz a közvetlen megrendelésben kerül meghatározásra, hogy a közvetlen megrendelések keretében a műszaki leírásból az árubeszerzést milyen mennyiségben kívánja Ajánlatkérő beszerezni. Az autóbuszokat üzembe helyezett állapotban, érvényes magyarországi műszaki vizsgával, forgalmi rendszámmal kell átadni. A forgalmi engedély hivatalos feljegyzések rovatának tartalmaznia kell az „útkímélő tengely”, a „Menetrend szerinti személyszállításra alkalmas” és a „Közforgalmú személyszállításra alkalmas” bejegyzést. Valamennyi – a vonatkozó előírásokban rögzített – szerkezeti elem rendelkezzen „e”/"E" jóváhagyási jellel [a közúti járművek műszaki megvizsgálásáról szóló 5/1990 (IV.12) KÖHÉM rendelet (a továbbiakban: 5/1990 (IV.12) KÖHÉM rendelet) tartalmazza]. A műszaki leírásban meghatározott műszaki követelményeknek megfelelő, Ajánlattevő által megajánlott autóbuszok feleljenek meg a menetrend szerinti közösségi közlekedés általános és speciális követelményeinek, valamint a tevékenységre vonatkozó általános és speciális jogszabályoknak. Nyertes Ajánlattevő vállalja, hogy biztosítja az eljárás tárgyát képező, megajánlott autóbusztípusra vonatkozó, Ajánlatkérő autóbuszvezetői és karbantartó szakemberei részére tartandó oktatás részletes oktatási tematikájának kidolgozását, és a vállalt óraszámban elméleti és gyakorlati képzés megtartását. A képzés-oktatás teljes költségét az Ajánlati ár tartalmazza. Az autóbuszok részletes műszaki specifikációját a Közbeszerzési dokumentumok részeként kiadott Műszaki Leírás és mellékletei valamint a Műszaki megfelelőségi táblázat tartalmazza. A diagnosztikai eszközökkel kapcsolatos további előírásokat a Közbeszerzési dokumentumok részeként kiadott Műszaki Leírás tartalmaz. Nyertes Ajánlattevő (Eladó) köteles az autóbuszokat/diagnosztikai eszközöket Ajánlatkérő részére eladni. A teljesítés (átadás-átvétel) helyszíne/i a keretmegállapodásban kerül(nek) meghatározásra. Új jármű: Korábban még soha forgalomba nem helyezett jármű. Új diagnosztikai eszköz: Korábban még soha nem használt eszköz Alacsony belépésű: A járópadló magassága az utas ajtóknál (belépő magasság) maximum 380 mm, az első és második utas ajtó közötti egyéb részeken maximum 450 mm lehet, a tengelyek környezetében legfeljebb 8 %-os lejtése megengedett. Helyközi autóbusz: Közigazgatási szempontból különböző helyek közt végzett közszolgáltatási tevékenység ellátására alkalmas jármű. Szóló autóbusz: Személyszállítás céljára készült, elektromos felsővezetékhez nem kötött olyan egy részből álló, fúvott gumiabronccsal felszerelt kéttengelyes közúti gépjármű, amelyben – a vezető ülését is beleértve – legalább 10 vagy annál több állandó ülőhely van és a jármű hosszúsága 11,5-12,5 méter közötti, míg megengedett legnagyobb össztömege nem haladja meg a 19,5 tonnát. M3 járműkategória: Az 5/1990. (IV.12.) KÖHÉM rendelet alapján „több mint 5t megengedett legnagyobb össztömegű autóbuszokat érti”. M3/II. járműosztály: Az „Egyesült Nemzetek Európai Gazdasági Bizottságának (ENSZ-EGB) 107. számú előírása – Egységes rendelkezések az M2 és az M3 kategóriájú járművek általános felépítésük tekintetében történő jóváhagyásáról” „II. osztály”: elsősorban ülő utasok szállítására szolgáló járművek, amelyekben az álló utasok a közlekedőfolyosón és/vagy olyan területen szállíthatók, amely nem haladja meg két kettős ülés terét. Ajánlatkérő felhívja a gazdasági szereplők figyelmét, hogy a közbeszerzési dokumentumokban esetlegesen szereplő, meghatározott gyártmányra, típusra történő hivatkozások csak a tárgy jellegének egyértelmű meghatározása érdekében történtek. Ajánlatkérő a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321 /2015. (X. 30.) Korm. rendelet (a továbbiakban: 321/2015. (X. 30.) Korm. rendelet) 46. § (3) bekezdése alapján azzal mindenben egyenértékű terméket elfogad.
A teljesítés (átadás-átvétel) helyszíne/i a keretmegállapodásban kerültek meghatározásra.


Winner: KRAVTEX KERESKEDELMI KFT.
Award value: 22903288800
Number of bids: 1